

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.209

(protokols Nr.7, 1.p.)

**Par dabasgāzes pārsūknēšanas punkta izveidošanu uz zemes vienības ar kadastra apzīmējumu 4272 007 0367**

Priekuļu novada dome izskata SIA ,,RiGas Cylinders” (turpmāk tekstā – Iesniedzējs), juridiskā adrese Tallinas ielā 17–4, Rīgā, iesniegumu (29.05.2019., Nr.3-4/2019-3200) par dabasgāzes pārsūknēšanas punkta izveidošanu uz zemes vienības ar kadastra apzīmējumu 4272 007 0367, Dzeņupītes ielā 1, Priekuļos, Priekuļu pagastā, Priekuļu novadā.

Izvērtējot domes rīcībā esošo informāciju, konstatēts, ka nekustamais īpašums Dzeņupītes ielā 1, Priekuļos Priekuļu pagastā, Priekuļu novadā, (kad.Nr.4272 007 0367), sastāv no vienas zemes vienības ar kadastra apzīmējumu 4272 007 0367, un trīs būvēm ar kadastra apzīmējumu 4272 007 0367 001, 4272 007 0367 006 un 4272 007 0367 007.

Priekuļu novada pašvaldības īpašuma tiesības uz nekustamo īpašumu Dzeņupītes ielā 1, Priekuļos Priekuļu pagastā, Priekuļu novadā, ir nostiprinātas Priekuļu pagasta zemesgrāmatas nodalījumā Nr.1000 0045 6502.

Iesniedzējs lūdz saskaņot dabasgāzes pārsūknēšanas punkta izveidošanu uz zemes vienības ar kadastra apzīmējumu 4272 007 0367, Dzeņupītes ielā 1, Priekuļos, Priekuļu pagastā, Priekuļu novadā.

Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī, protokols Nr.8.

Ievērojot augstāk minēto un pamatojoties uz likuma Par pašvaldībām 14.panta otrās daļas 4.punktu, un Priekuļu novada domes Tautsaimniecības komitejas 2019.gada 17.jūnija (protokols Nr.7) atzinumu par lēmumprojektu, atklāti balsojot: PAR –13 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Aivars Kalnietis, Māris Baltiņš, Dace Kalniņa, Baiba Karlsberga, Jānis Ročāns, Jānis Mičulis, Juris Sukaruks, Ināra Roce), PRET –nav, ATTURAS –nav, Priekuļu novada dome **nolemj:**

1. Piekrist dabas gāzes pārsūknēšanas punkta izveidei uz Priekuļu novada pašvaldībai piederošās zemes vienības ar kadastra apzīmējumu 4272 007 0367, Dzeņupītes ielā 1, Priekuļos, Priekuļu pagastā, Priekuļu novadā, Cēsu GRS ekspluatācijas aizsargjoslā
2. Lēmumu nosūtīt SIA ,,RiGas Cylinders”, Tallinas ielā 17–4, Rīgā, LV-1012.
3. Atbildīgais par lēmuma izpildi – izpildirektors Fjodors Puņeiko.

Domes priekšsēdētāja (paraksts) Elīna Stapulone